Skal jeg have renoveret eller repareret?
Når du bestiller en renovering hos os, modtager du efterfølgende på mail en indleveringsseddel som du udfylder med dine ønsker til renoveringen samt hvilke problemer du oplever. Ud fra dette samt de indledende test vi laver når vi modtager batteriet – kan vi vurdere om det kræver en reparation af enkelte dele eller om der skal laves en fuld renovering (hvor vi bygger en helt ny batteripakke og sætter ind i din gamle batterikasse).
På indleveringssedlen kan du også krydse af om du ønsker at blive kontaktet med et tilbud når vi har tjekket batteriet igennem.